|  |
| --- |
| BELGA KIRÁLYSÁG |
| \_\_\_\_\_\_\_\_\_ |
|  |
| **SZÖVETSÉGI EGÉSZSÉGÜGYI, ÉLELMISZERLÁNC-BIZTONSÁGI ÉS KÖRNYEZETVÉDELMI KÖZSZOLGÁLAT** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |
| **Királyi rendelet az elektronikus cigaretták gyártásáról és forgalomba hozataláról szóló, 2016. október 28-i királyi rendelet módosításáról** |
|  |
| **FÜLÖP, a belgák királya,** |
|  |
| Mindenkinek, akit illet. |
|  |
| Tekintettel az élelmiszerek és egyéb termékek tekintetében a fogyasztók egészségének védelméről szóló, 1977. január 24-i törvény 6. cikke (1) bekezdésének a) pontjára, amelynek helyébe az 1989. március 22-i törvény lépett, valamint 10. cikkének (1) bekezdésére, amelynek helyébe az 1994. február 9-i törvény lépett; |
|  |
| tekintettel a 2017. május 17-i törvénnyel módosított, az elektronikus cigaretták gyártásáról és forgalomba hozataláról szóló, 2016. október 28-ikirályi rendeletre;  tekintettel a műszaki szabályokkal és az információs társadalom szolgáltatásaira vonatkozó szabályokkal kapcsolatos információszolgáltatási eljárás megállapításáról szóló, 2015. szeptember 9-i (EU) 2015/1535 európai parlamenti és tanácsi irányelv 5. cikkének (1) bekezdése értelmében az Európai Bizottságnak XXX-án/-én megküldött közleményre; |
| tekintettel a tagállamoknak a dohánytermékek és kapcsolódó termékek gyártására, kiszerelésére és értékesítésére vonatkozó törvényi, rendeleti és közigazgatási rendelkezései közelítéséről és a 2001/37/EK irányelv hatályon kívül helyezéséről szóló, 2014. április 3-i 2014/40/EU európai parlamenti és tanácsi irányelv 24. cikkének (3) bekezdése értelmében az Európai Bizottságnak XXX-án/-én megküldött értesítésre; |
| tekintettel a Pénzügyi Felügyelet XXX-án/-én kiadott véleményére; |
|  |
| tekintettel a költségvetési államtitkár XXX-án/-én megadott jóváhagyására; |
|  |
| tekintettel az Államtanácsnak az Államtanácsról szóló, 1973. január 12-én egységes szerkezetbe foglalt törvények 84. cikke (1) bekezdése első albekezdésének 2. pontja alapján XXX-án/-én kiadott 72.095/1/V. sz. véleményére;  tekintettel az eldobható elektronikus cigarettáknak a belga és az európai piacra való robbanásszerű beáramlására;  mivel az eldobható elektronikus cigarettákat nem a dohányzásról való leszokást segítő eszközként forgalmazzák és népszerűsítik, és nincs helyük a dohányzásról való leszoktatásra irányuló belga politikában;  mivel az eldobható elektronikus cigaretták az egyértelmű egészségügyi kockázatok mellett jelentős ökológiai terhet is jelentenek;  mivel ezek a termékek népszerűek a fiatalok körében, akiknek nem áll szándékukban leszokni a dohányzásról, és elsősorban számukra népszerűsítik őket;  mivel az eldobható elektronikus cigaretták esetében arányosan több szabálysértést állapítanak meg a helyszínen. |
| A népegészségügyi miniszter javaslatára, |
|  |
| AZ ALÁBBIAKRÓL HATÁROZTUNK ÉS AZ ALÁBBIAKAT RENDELJÜK EL: |
|  |
| **1. cikk** Az elektronikus cigaretták gyártásáról és forgalomba hozataláról szóló, 2016. október 28-i királyi rendelet 4. cikke a következőképpen módosul:  1. Az (1) bekezdésben a 2. pont szerinti rendelkezést el kell hagyni;  2. A szöveg a következő (1/1) bekezdéssel egészül ki:  „Tilos az elektronikus cigarettát egybeépített eldobható termék formájában forgalomba hozni.  Az egybeépített eldobható termék olyan termék, amely egyetlen egységből áll, és amelyet használat után teljes egészében eldobnak.” |
| **2. cikk** Ez a rendelet a Belga Hivatalos Közlönyben való közzétételét követő három hónap elteltével lép hatályba, kivéve a kiskereskedők tekintetében, amelyekre vonatkozóan ez a rendelet a Belga Hivatalos Közlönyben való közzétételét követő hat hónap elteltével lép hatályba.  E rendeletnek a Belga Hivatalos Közlönyben való közzétételétől meg kell szüntetni az egybeépített eldobható termék formájában forgalmazott elektronikus cigarettákra vonatkozóan még folyamatban lévő bejelentési eljárásokat.  Azon gyártók vagy importőrök esetében, amelyek már benyújtották a termékükre vonatkozó bejelentési dokumentációt, de a közzététel időpontjában a számlát még nem fizették ki, a díj érvényét veszti. |
| **3. cikk** E rendelet végrehajtásáért a népegészségügyi miniszter felel. | |
|  | |
| Kelt: | |
|  | |
| A király nevében: | |
| A népegészségügyi miniszter,  Frank VANDENBROUCKE | |